Na podlagi 36.člena 2.odst člena ZFPPIPP ter točke 6.8. statuta družbe JAVOR PIVKA, lesna industrija, d.d. – v likvidaciji, Kolodvorska cesta 9a, Pivka (v nadaljevanju: družba) likvidacijski upravitelj ŠILC IN PARTNERJI svetovanje in trgovina d.o.o., Prešernova ulica 32, 1236 Trzin, (v nadaljevanju: uprava) sklicuje

**20. skupščino družbe**

**JAVOR PIVKA, lesna industrija, d.d. – v likvidaciji,**

ki bo dne 07.06.2016 ob 13.00 uri na sedežu družbe (Kolodvorska cesta 9A, 6257 Pivka), z naslednjim dnevnim redom

**1.Otvoritev skupščine, ugotovitev sklepčnosti in izvolitev organov skupščine**

Uprava predlaga sprejem sklepa: Ugotovi se sklepčnost skupščine. Izvolijo se organi skupščine po predlogu uprave.

**2.Zaključek likvidacijskega postopka in začetek postopka poenostavljene prisilne poravnave**

Uprava predlaga sprejem sklepa:Likvidacijski postopek se zaključi,likv. upravitelju Šilc in partnerji d.o.o. se podeli razrešnica,podjetje v nazivu nima več dodatka(- v likvidaciji), potrdi se začetek postopka poenostavljene prisilne poravnave in imenuje se Šilc in partnerji d.o.o. za vodenje postopka poenostavljene prisilne poravnave.

**3,Spremeba statuta**

Uprava predlaga sprejem sklepa:V statutu se člen 1.člen 3.odst(1.3) spremeni in glasi: Sedež podjetja je Ljubljana,Celovška cesta 268.Vsi ostali členi statuta ostanejo nespremenjeni.

**4.Seznanitev z Načrtom finančnega prestrukturiranja**

Uprava predlaga sprejem sklepa: Skupščina se seznani z Načrtom finančnega prestrukturiranja.

**5.Zmanjšanje osnovnega kapitala družbe**

Uprava predlaga sprejem sklepa: Upravi se naloži, da v 15 dneh po datumu te skupščine pripravi projekt, v katerem opredeli pogoje za zmanjšanje osnovnega kapitala družbe na 25.000,00 EUR zaradi pokrivanja izgube.

Upravi se naloži, da skliče novo skupščino, ki bo izvedena najkasneje do 13.07. 2016 in na kateri bodo delničarji odločali o poenostavljenem zmanjšanju osnovnega kapitala družbe.

**6.Povečanje osnovnega kapitala družbe s stvarnimi vložki – konverzija terjatev in z denarnimi vložki**

Uprava predlaga sprejem sklepa: Upnike z ločitveno ali izločitveno pravico,prednostne in navadne upnike družbe se pozove, da konvertirajo svoje terjatve do družbe v kapital družbe na osnovi menjalnega razmerja 1 EUR terjatve v 1 EUR kapitala. Delničarje se pozove, da prevzamejo nove delnice (deleže) z vplačilom denarnih vložkov.

Upniki in delničarji morajo svojo pripravljenost na konverzijo terjatev v kapital družbe, delničarji pa pripravljenost na prevzem (vpis) novih delnic izraziti v pisni obliki, z izrecno, nepogojno in zavezujočo izjavo, ki jo morajo s priporočeno poštno pošiljko najkasneje do 22.06.2016(poštni žig) poslati na naslov JAVOR PIVKA, lesna industrija, d.d. – v likvidaciji, Kolodvorska cesta 9a, Pivka. Delničarji morajo poleg tega v izjavi navesti tudi predlagani znesek denarnega vložka.

Upravi se naloži, da skliče novo skupščino, ki bo izvedena najkasneje do 13.07. 2016 in na kateri bodo delničarji odločali o povečanju osnovnega kapitala s stvarnimi vložki (konverzijo terjatev) in z denarnimi vložki.

**Pravice in predlogi delničarjev ter druga obvestila:**

Delničarji, katerih skupni deleži dosegajo dvajsetino osnovnega kapitala, lahko po objavi sklica skupščine pisno zahtevajo dodatno točko dnevnega reda. Zahtevi morajo v pisni obliki na nalsov družbe priložiti predlog sklepa, o katerem naj skupščina odloča ali, če skupščina pri posamezni točki dnevnega reda ne sprejema sklepa, obrazložitev točke dnevnega reda. Uprava bo v skladu s 3. odst. 298. čl. ZGD–1 objavila tiste dodatne točke dnevnega reda, glede katerih bodo delničarji zahteve poslali družbi najpozneje sedem dni(poštni žig) po objavi tega sklica skupščine.

Delničarji lahko k vsaki točki dnevnega reda v pisni obliki dajejo predloge sklepov v skladu s 1. odst. 300. in 301. čl. ZGD-1. Uprava družbe bo na enak način kot ta sklic skupščine objavila tiste predloge delničarjev, ki bodo izpolnjevali naslednje pogoje:

* ki bodo poslani družbi v sedmih dneh po objavi tega sklica skupščine,
* ki bodo razumno utemeljeni,
* za katere bo delničar – predlagatelj pri tem sporočil, da bo na skupščini ugovarjal predlogu uprave in da bo druge delničarje pripravil do tega, da bodo glasovali za njegov predlog.

Predlog delničarja se objavi in sporoči na način iz 296. čl. ZGD–1 le, če je delničar v sedmih dneh(poštni žig) po objavi sklica skupščine pisno poslal družbi razumno utemeljen predlog.

V skladu s 1. odst. 305. čl. ZGD–1 lahko delničarji na skupščini uresničujejo svoje pravice do obveščenosti iz 1. odst. 298, 1. odst. 300., 301. in 305. čl. ZGD-1 .

**Pogoji za udeležbo in uresničevanje glasovalne pravice:**

Skupščine se lahko udeležijo delničarji, njihovi pooblaščenci in zakoniti zastopniki. Pooblastilo mora biti pisno in ves čas trajanja pooblastilnega razmerja shranjeno na sedežu družbe.

Pravico do udeležbe na skupščini in uresničevanja glasovalne pravice imajo samo tisti delničarji, njihovi zastopniki in pooblaščenci, ki bodo kumulativno izpolnili naslednja pogoja:

* ki bodo pisno prijavili svojo udeležbo na skupščini upravi najpozneje konec četrtega dne pred skupščino(prijava oddana v tajništvo ali pisno-poštni žig),
* ki bodo kot imetniki delnic vpisani v centralnem registru nematerializiranih vrednostnih papirjev pri KDD – Centralni klirinško depotni družbi Ljubljana d.d., konec četrtega dne pred zasedanjem skupščine (presečni dan).

Če glasovalno pravico uresničuje pooblaščenec, je potrebno predložiti družbi pisno pooblastilo, ki mora vsebovati splošne podatke (ime, priimek, naslov, EMŠO oziroma firmo, sedež, poslovni naslov in matično številko) pooblastitelja in pooblaščenca ter podpis pooblastitelja. Tajništvo uprave družbe v Pivki, Kolodvorska cesta 9 a, je vsak ponedeljek od dneva objave skupščine od 7-30 do 8-00 ure in vsak petek od 16-30 do 17-00 ure,kjer se oddajajo prijave udelžbe in so na razpolago obrazci pooblastila.

Pravne osebe morajo predložiti družbi redni izpisek iz sodnega/poslovnega registra, ki vsebuje podatke po stanju ob predložitvi.

Glasovanje o točkah dnevnega reda bo potekalo na podlagi glasovnic, ki jih bodo delničarji prejeli ob vstopu v sejno sobo. Vsaka delnica z glasovalno pravico ima na skupščini en glas.

**Gradivo in dostopnost dokumentov:**

Na sedežu družbe na naslovu Kolodvorska cesta 9 a, Pivka, v tajništvu uprave družbe vsak ponedeljek od 7-30 do 8-00 in vsak petek od 16-30 do 17-00 ure od dneva objave skupščine do dneva skupščine, ki obsega sklic skupščine, predloge sklepov z njihovimi obrazložitvami in Načrt finančne reorganizacije.

Ta sklic skupščine s celotnim priloženim gradivom je objavljen tudi na spletni strani Ljubljanske borze <http://seonet.ljse.si>.

**Drugi podatki v zvezi z delnicami in skupščino:**

Na dan sklica skupščine znaša osnovni kapital družbe 4.732.367,50 EUR in je razdeljen na 1.134.022 navadnih, prosto prenosljivih imenskih kosovnih delnic istega razreda, od katerih ima glasovalno pravico 821.674 delnic.

JAVOR PIVKA, lesna industrija, d.d. – v likvidaciji

Likv. upravitelj:Šilc in partnerji d.o.o.

Poobl. Šilc Milan